open-index/open-wikipedia-markdown huggingface dataset:
Playground Games

***Playground Games Limited*** ir britu videospēļu izstrādātājs, kas atrodas *Leamington Spa*, Anglijā. Tas ir pazīstams ar *Forza Horizon* sērijas izstrādi, kas ir daļa no lielākas ''Forza'' franšīzes. 2018. gadā *Playground Games* kļuva par daļu no *[[Xbox Game Studios]]*. Uzņēmums izstrādā nākamo *Fable* sērijas spēli.

## Vēsture
*Playground Games* dibināja Gevins Rebērns, Trevors Viljamss un Ralfs Fultons; par studiju tika paziņots 2009. gada novembrī, un tās atklāšana bija paredzēta 2010. gada sākumā. *Playground Games* paziņoja par savu pirmo projektu *Forza Horizon* 2012. gadā. Spēle tika izstrādāta sadarbībā ar *[[Turn 10 Studios]]* un tā gada oktobrī *[[Xbox 360]]* platformai izdeva *[[Xbox Game Studios]]*. 2014. gada septembrī studija izlaida *Forza Horizon 2* uz *Xbox 360* un *Xbox One*, 2016. gada septembrī *Forza Horizon 3* uz *Xbox One* un *Microsoft Windows*.

2014. gada februārī *Playground Games* paziņoja, ka veido jaunu izstrādes komandu, kas koncentrējas uz mobilajām spēlēm. 2017. gada februārī studija paziņoja par plāniem atvērt otru studiju, kas koncentrējas uz atvērtas pasaules videospēles projektu, kas nav saistīts ar sacīkstēm. Novembrī viņi paziņoja, ka ir iznomājuši St. Albans māju Leamington Spa pilsētā, kas jaunajai studijai nodrošinātu vairāk nekā 1579.35 m2 biroja telpu. Paredzētais darbinieku skaits abās studijās pārsniedza 200 cilvēkus.

2018. gada E3 izstādē *[[Microsoft]]* paziņoja par *Playground Games* iegādi, kas kļuva par daļu no *Xbox Game Studios*. Tajā pašā laikā studija paziņoja arī par *Forza Horizon 4*, kas iznāca 2018. gada 2. oktobrī un ka studija strādājusi pie nepaziņota AAA Action RPG projekta ar atklātu pasauli, vēlāk noskaidrots, ka tas ietilpst Fable franšīzē.

2022. gada janvārī tika ziņots, ka studijas līdzdibinātājs un direktors Gevins Reiberns atstāj *Playground Games*, bet ģenerāldirektors Trevors Viljamss to aizstāj studijas vadītāja amatā.

## Izstrādātas spēles

## Atsauces

## Ārējās saites
*
MrBeast

***MrBeast*** (īstajā vārdā **Džeimss Stīvens "Džimijs" Donaldsons** (); dzimis 1998. gada 7. maijā) ir amerikāņu interneta personība, uzņēmējs un filantrops. Viņš ir burgeru franšīzes *MrBeast Burger* īpašnieks un līdzekļu vākšanas iniciatīvu *Team Trees* un *Team Seas* aizsācējs.

Videoklipus *[[YouTube]]* Donaldsons sāka publicēt 2012. gada sākumā 13 gadu vecumā kanālā ar nosaukumu "MrBeast6000". Pirmo popularitāti viņš ieguva 2017. gadā, kad videoklips, kurā Donaldsons aizskaitīja līdz 100 000, dažu dienu laikā tika skatīts vairākus desmitus tūkstošu reižu. Kopš tā laika viņa popularitāte tikai turpināja pieaugt, un šobrīd lielākā daļa *MrBeast* videoklipu ir skatīti desmitiem miljonu reižu. Laika gaitā viņa saturs kļuva daudzveidīgāks, un *MrBeast* sāka publicēt dažādu izaicinājumu, ziedojumu un sacensību videoklipus, kuros cilvēki ziedojumos vai laimestā saņem no vairākiem tūkstošiem līdz pat miljonam ASV dolāru. Piemēram, vienā no videoklipiem Donaldsons 50 stundas pavadīja zem zemes apraktā stikla zārkā. *MrBeast* kanālam kļūstot arvien populārākam, Donaldsons nolīga vairākus savus bērnības draugus, lai tie palīdzētu viņam vadīt augošo zīmolu. 2020. gadā *MrBeast* komandā strādāja 30 cilvēki.

Saskaņā ar *[[Forbes]]* datiem, 2021. gadā *MrBeast* nopelnīja 54 miljonus ASV dolāru, kas viņu padarīja par visvairāk pelnošo digitālā satura radītāju.

## Atsauces
Kliedziens (1996. gada filma)

**"Kliedziens"** () ir 1996. gada ASV melnās komēdijas šausmu filma, kuras režisors ir Vess Kreivens. Filmā galvenās lomas atveido Deivids Ārkets, Neve Kempbela, Kortnija Koksa, Metjū Lilards, Rouza Makgauana, Skits Ulričs un Drū Berimora.

Filma ir par vidusskolas skolnieci Sidniju Preskotu (Kempbela), kura kļūst par mērķi kādam noslēpumainam slepkavam ar *Ghostface* kostīmu.

"Kliedziens" satirizē vairākas populāras šausmu filmas, kā "Helovīns" (1978), "Piektdiena, trīspadsmitais" (*Friday the 13th*, 1980) un paša Kreivena filmu "Šausmas Gobu ielā" (1984). Filma saņēma pozitīvus kritiķu vērtējumus un bija komerciāli veiksmīga, nopelnot 173 miljonus ASV dolāru, kļūstot par visu laiku ienesīgāko šausmu filmu, līdz to 2018. gadā pārspēja "Helovīns" (*Halloween*). Filmai ir iznākuši četri turpinājumi, bet tikai "Kliedziens 2", kas tika izlaista nākamajā gadā, sasniedza līdzīgus komerciālus un kritiskus panākumus. "Kliedziens" saņēma trīs Saturna balvas un vienu MTV kino balvu.

## Atsauces

## Ārējās saites
Scream

***Scream*** () var būt:

;Kino
* "Kliedziens (1996. gada filma)" (*Scream*)
* "Kliedziens 2" (*Scream 2*)
* "Kliedziens 3" (*Scream 3*)
* "Kliedziens 4" (*Scream 4*)
* "Kliedziens (2022. gada filma)" (*Scream*)

;Mūzikā
* Scream (Sergeja Lazareva dziesma)
* Scream (Timbaland dziesma)
Valdis Krastiņš

**Valdis Krastiņš** (dzimis , miris ) bija latviešu pianists, mūzikas pedagogs un diplomāts.

## Dzīvesgājums
Dzimis 1927. gada 16. jūnijā. Studēja Latvijas Konservatorijā un Ļeņingradas Konservatorijas aspirantūrā. Strādāja par mūzikas skolotāju Pāvula Jurjāna mūzikas skolā (1951—1955), bija Latvijas Radio skaņu režisors (1955—1970), Latvijas Konservatorijas docents, profesors (1970—1991).
Pēc Latvijas Republikas neatkarības atjaunošanas no 1993. līdz 1997. gadam viņš bija Latvijas Republikas vēstnieks Čehijas un Slovākijas Republikā, ārkārtējais un pilnvarotais vēstnieks Turcijas Republikā (1996—1998), pilnvarotais vēstnieks Norvēģijas Karalistē (1998—2000), pēc tam Latvijas vēstnieks Somijā (2000—2005).

2004. gadā Krastiņš kandidēja Eiropas Parlamenta vēlēšanās no partijas "Jaunais laiks", bet 2010. gadā viņš kandidēja 10. Saeimas vēlēšanās no partiju apvienības "Vienotība" saraksta.
Dzīves nogalē pievērsās memuāru rakstīšanai.

Dēls ārsts un sabiedriskais darbinieks Ivars Krastiņš**.**

Miris 2022. gada 13. janvārī.

## Darbi
* "Ļoti personīgi. Latviešu diplomāta stāsts 1992—2008" (2012)
* "Gadu desmiti lāča ēnā: atmiņu stāsts par okupācijas pusgadsimtu Latvijā" (2015)

## Atsauces
Blosfelda kalanhoja

**Blosfelda kalanhoja** (*Kalanchoe blossfeldiana*) ir augu suga kalanhoju ģintī. Dabā tā ir sastopama Madagaskaras dienvidos un dienvidrietumos un mūsdienās bieži tiek audzēta kā telpaugs krāšņo un daudzveidīgo ziedu dēļ. Nosaukta par godu vācu botāniķim Robertam Blosfeldam (*Robert Blossfeld*).

Augu nav ieteicams lietot uzturā, jo tas ir indīgs.

## Morfoloģija
Blosfelda kalanhoja ir lēni augošs, krūmveidīgs sukulents, kurš var sasniegt 30-45 cm augstumu. Lapas ir bagātīgi zaļā krāsā un glāsmainas, dzīslojums ir grūti saskatāms. Lapu malas ir robainas un uz kāta izvietotas pretēji, tās ir aptuveni 5-10 cm garas.

Blosfelda kalanhojām ziedēšanas sezona ir rudens beigas un ziemas sākums. Ziedi var būt dažādās krāsās — tumši sarkani, rozā, oranži, dzelteni un balti. Atkarībā no šķirnes, ziedi var būt pildīti, bet dabā Blosfelda kalanhojas ziedam ir četras ziedlapiņas.

## Galerija

Attēls:Kalanchoe blossfeldiana flower.jpg|Zieds pietuvinājumā
Attēls:Kalanchoe blossfeldiana var. Calandiva (2).jpg|Daļēji uzplaukusi, oranža blosfelda kalanhoja
Attēls:2007-03-19Kalanchoe blossfeldiana01.jpg|Lapu forma


## Atsauces

## Ārējās saites
Anrī Bukērs

**Žils Anrī Bukērs** (; dzimis , miris ) bija franču airētājs, olimpiskās zelta medaļas ieguvējs 1900. gada vasaras olimpiskajās spēlēs.

1900. gada Parīzes olimpiskajās spēlēs Bukērs startēja stūrmaņa četrinieku airēšanas disciplīnā. Viņš bija viens no Francijas airēšanas komandas *Cercle de l'Aviron Roubaix* dalībniekiem. Komanda šajā disciplīnā izcīnīja zelta medaļu, startējot pirmajā fināla braucienā.

## Atsauces

## Ārējās saites
* Anrī Bukērs (Olympics profils) 
* Anrī Bukērs (Olympedia profils) 
* Anrī Bukērs (Sports Reference profils)
Ļubļanas "Cedevita Olimpija"

**Ļubļanas "Cedevita Olimpija"**, pazīstams arī kā ***KK Cedevita Olimpija*** (), ir Slovēnijas basketbola klubs no Ļubļanas. Klubs spēlē Slovēnijas basketbola līgā, Adrijas līgā un Eirokausā. Tas tika dibināts 2019. gadā, pārņemot nosaukumu no iepriekš pastāvējušā kluba ***KK Olimpija***, kura vēsture aizsākās 1946. gadā, bet jauno komandu veidoja apvienojot to ar Horvātijas komandu no Zagrebas *[[KK Cedevita]]*. Mājas spēles aizvada arēnā *[[Arena Stožice]]* ar 12 480 vietām.

Klubos, no kuriem veidota *KK Cedevita Olimpija*, ir spēlējusi virkne izcilu basketbolistu. *KK Cedevita* pārstāvējuši Jusufs Nurkičs un Mikels Želabals, savukārt *KK Olimpija* Ārons Beinss, Dāvis Bertāns, Primožs Brezecs, Ivo Daneu, Gorans Dragičs, Denijs Grīns, Šarūns Jasikēvičs, Vinko Jelovacs, Erazems Lorbeks, Kērtiss Miledžs, Marko Miličs, Boštjans Nahbars, Rašo Nesterovičs, Vladimirs Stepanija, Luka Šamaničs, Beno Udrihs, Jirži Velšs, Jure Zdovcs.

*KK Olimpija* spēlējuši vairāki Latvijas basketbolisti. Dāvis Bertāns pārstāvēja "Olimpija" no 2010. gada līdz 2012. gadam, savukārt 2001. gadā tās sastāvā bija Kaspars Cipruss, bet no 2002. līdz 2004. gadam "Olimpija" pārstāvēja viens no tālaika Latvijas izlases līderiem Roberts Štelmahers.

## Sasniegumi
* **[[Slovēnijas basketbola līga]] (2)**:
** 2020-21, 2021-22

* **Slovēnijas Superkauss (3)**:
** 2020, 2021, 2022

***Slovēnijas kauss (2)**:
** 2022, 2023

***Adrijas līga (1)**:
** 2001—2002

## Ārējās saites
* Oficiālā kluba mājaslapa
Stobrziedu kalanhoja

**Stobrziedu kalanhoja** (*Kalanchoe tubiflora*) ir augu suga kalanhoju ģintī. Dabā tā sastopama Madagaskaras dienvidos, kā arī mūsdienās bieži tiek audzēta kā telpaugs, un ir uzskatāma par invazīvu sugu.

## Morfoloģija
Stobrziedu kalanhoja ir mūžzaļš, daudzgadīgs, stāvs, nezarots sukulents, kurš aug ātri un var sasniegt 50-60 cm augstumu. Apakšējā stumbra daļa pārkoksnējas, kaila. Lapas garas, apaļas trubveida, pelēkzaļas ar brūniem plankumiem, sulīgas. Līdzīgi kā citām kalanhojām, piemēram, Degremona kalanhojai, lapu galos veidojas vairvasas — pumpuri, ar kuriem augs vairojas. Dzinuma galotnē gara, zarota ziedkopa ar sārtiem brūngani violetiem, nokareniem, zvanveida ziediem.

Zied ziemā, pavasarī.

## Izplatība
Stobrziedu kalanhoja savvaļā sastopama tropu un subtropu joslā dienvidu Madagaskarā, smilšainos, akmeņainos, trūdvielām nabadzīgos pustuksnešos, savannās, stepēs, kalnos un piekrastēs.

## Atsauces

## Ārējās saites
Mangina kalanhoja

**Mangina kalanhoja** (*Kalanchoe manginii*) ir augu suga kalanhoju ģintī. Dabā tā ir sastopama Madagaskaras dienvidos un dienvidrietumos un mūsdienās bieži tiek audzēta kā telpaugs.

## Morfoloģija
Mangina kalanhoja ir mūžzaļš, daudzgadīgs, nokarens, zarots, samērā ātri augošs sukulents ar gariem, skraji lapotiem stumbriem. Telpās izaug līdz 50-60 cm gariem, resniem diegveida dzinumiem. Apakšējā stumbra daļa pārkoksnējas, kaila. Lapas ir sulīgas, zaļgani brūnas (bet saulē var iegūt sarkanu nokrāsu) un var sasniegt 3 cm garumu un 1,5 cm platumu. Dzinuma galotnē pagara, ziedkopa ar spilgti sarkaniem vai oranžiem, nokareniem, zvanveida ziediem.

Zied februārī, martā.

## Izplatība
Mangina kalanhoja savvaļā sastopama tropu un subtropu joslās Dienvidu Madagaskarā smilšainos, akmeņainos, trūdvielām nabadzīgos pustuksnešos, savannās, stepēs, kalnos un piekrastēs.

## Atsauces

## Ārējās saites
Džonatans Praiss

**Sers Džonatans Praiss** (, dzimis ) ir Velsas aktieris.

Pazīstams ar savām lomām gan uz skatuves, gan arī kino un televīzijā. Savu karjeru sācis 1970. gados kā skatuves aktieris. Par lomām Brodvejas lugās *[[Comedians]]* (1977) un *[[Miss Saigon]]* (1991) saņēmis ''Tony'' balvu.

Praisa pirmā nozīmīgā kinoloma bija Terija Giljama antiutopiskajā zinātniskās fantastikas filmā "Brazīlija". Vēlāk parādījies arī tādās filmās kā "Evita" (*Evita*, 1996), Džeimsa Bonda filmā "Rītdiena nemirst" (*Tomorrow Never Dies*, 1997) un "Karību jūras pirāti" (2003—2007) filmu ciklā. Piedalījies arī vairākās veiksmīgās neatkarīgajās filmās, kā *[[Glengarry Glen Ross]]* (1992), Mārtina Skorsēzes "Nevainības laikmets" (1993), Kristofera Hemptona *[[Carrington]]* (1995), Terensa Malika *[[The New World]]* (2005) un drāmā "Neviens nav ideāls" (2017). 2019. gadā nopelnījis savu pirmo Amerikas Kinoakadēmijas balvas nomināciju par pāvesta Franciska lomu filmā "Divi pāvesti" (*The Two Popes*, 2019).

Par lomām seriālos *[[Barbarians at the Gate]]* (1993) un *[[Return to Cranford]]* (2010) saņēmis ''Emmy'' balvas nominācijas. Pazīstams arī ar lomām seriālos *[[Wolf Hall]]* (2015), "Troņu spēle" (2015—2016), ''Taboo'' (2017) un	*[[Slow Horses]]* (2022–2024).

## Ārējās saites
Ians Holms

**Sers Ians Holms Katbērts** (, dzimis , miris ) bija angļu aktieris.

Savu karjeru sācis kā skatuves aktieris, vēlāk veiksmīgi kļuvis arī par ekrāna aktieri. Savas karjeras laikā attēlojis gan galvenās, gan otrā plāna lomas, gūstot kritiķu atzinību un vairākus apbalvojumus.

Par lomu lugā *[[The Homecoming]]* Holms 1967. gadā saņēma ''Tony'' balvu kā labākais aktieris. Piedalījies tādās pazīstamās filmās kā "Svešais" (1979), "Ugunīgie kaujas rati" (*Chariots of Fire*, 1981), "Laika bandīti" (1981), "Brazīlija" (1985), "Henrijs V" (1989), *[[Naked Lunch]]* (1991), *[[The Madness of King George]]* (1994), "Piektais elements" (1997), *[[The Sweet Hereafter]]* (1997), "Eksistence" (1999), "Gardēdis" (2007), kā arī "Gredzenu pavēlnieks" un "Hobits" filmu ciklos. Par lomu filmā "Ugunīgie kaujas rati" Holms tika nominēts Amerikas Kinoakadēmijas balvai kā labākais aktieris otrā plāna lomā.

## Atsauces

## Ārējās saites
Terijs Giljams

**Terenss Venss Giljams** (, dzimis ) ir ASV dzimis britu kinorežisors, scenārists, animators, aktieris un komiķis. Bijušais britu humora trupas *[[Monty Python]]* dalībnieks.

Giljams ir dzimis Mineapolisā, Minesotas štatā. Savu karjeru sācis kā animators. Pievienojies *Monty Python* kā viņu darbu animators, bet vēlāk jau kļuva par tās pilnvērtīgu biedru. 70. gados sācis savu kinorežisora karjeru. Vairums viņa filmas ir par iztēles tēmu un tās nozīmi dzīvē, pauž pretestību birokrātijai un autoritārismam, kā arī par varoņiem, kas saskaras ar tumšām vai paranoiskām situācijām. Viņa paša rakstītajos scenārijos ir iekļauta melnās komēdijas un traģikomēdijas elementi, kā arī pārsteidzošs filmas noslēgums.

Giljams ir režisors 13 filmām, tai skaitā "Montijs Paitons un Svētais Grāls" (1975), "Laika bandīti" (*Time Bandits*, 1981), "Brazīlija" (1985), "Barona Minhauzena piedzīvojumi" (*The Adventures of Baron Munchausen*, 1988), "Zvejnieku karalis" (1991), "12 pērtiķi" (1995), "Bailes un naids Lasvegasā" (1998), "Brāļi Grimmi" (2005), *[[Tideland]]* (2005), "Doktora Parnasa iedomu pasaule" (*The Imaginarium of Doctor Parnassus*, 2009), "Nulles teorēma" (2013) un "Cilvēks, kas nogalināja Donu Kihotu" (*The Man Who Killed Don Quixote*, 2018). Kopumā viņa filmas ir saņēmušas 15 Amerikas Kinoakadēmijas balvas nominācijas, 11 BAFTA kino balvas nominācijas un 6 Zelta globusa balvas nominācijas.

1988. gadā Giljams un pārējie *Monty Python* locekļi saņēma BAFTA kino balvu par izcilu ieguldījumu britu kino attīstībā. 2009. gadā saņēmis BAFTA ''Fellowship'' apbalvojumu par mūža ieguldījumu.

## Atsauces

## Ārējās saites
Brazīlija (filma)

**"Brazīlija"** () ir 1985. gada Apvienotās Karalistes antiutopiska zinātniskās fantastikas melnās komēdijas filma, kuras režisors un viens no scenārija autoriem ir Terijs Giljams. Filmā galvenās lomas atveido Džonatans Praiss, Roberts De Niro, Ketrīna Helmonda, Ians Holms, Bobs Hoskinss, Maikls Peilins, Ians Ričardsons, Pīters Vons un Kima Greista.

Filmas darbība norisinās distopiskā, totalitāristiskā nākotnē, kaut kad 20. gadsimtā. Tā ir par Semu Louriju (Praiss), valdībā strādājošu birokrātu, kurš mēģina atrast sievieti no saviem sapņiem.

"Brazīlija" ir satīra par tehnokrātiju, birokrātiju, masveida novērošanu, korporatīvismu un kapitālismu; tai ir līdzības ar Džordža Orvela darbu "1984", un to dēvē par "kafkisku" un absurdu. Neskatoties uz filmas panākumiem Eiropā, tā nebija veiksmīga Ziemeļamerikā. Kopš izdošanas brīža tā ir kļuvusi par kulta filmu. "Brazīlija" tika nominēta divām Amerikas Kinoakadēmijas balvām kategorijās Labākais oriģinālscenārijs un Labākais mākslinieka darbs. 1999. gadā Britu Kinoinstitūts filmu ierindoja sava visu laiku labāko britu filmu saraksta 54. vietā. 2017. gadā žurnāls *[[Time Out]]*, aptaujājot 150 aktierus, režisorus, producentus un scenāristus, "Brazīlija" ierindoja kā 24. visu laiku labāko britu filmu.

## Atsauces

## Ārējās saites
Domino (matemātika)

right|thumb|131x131px| Bez spoguļattēla un rotācijas simertrijas, pastāv tikai viena veida domino
**Domino** ir polimino, kurš sastāv no diviem vienības kvadrātiem, kuri ir savienoti gar malām. Bez rotācijām un spoguļattēla simetrijām, pastāv viens unikāls domino. Ar rotācijām, pastāv divas domino pozīcijas.

## Plaknes aizpildīšana
Domino pārklājumi ir sastopami vairākās pazīstamās problēmās, piemēram, "acteku briljanta" problēmā, kur no rūtiņām saliktas romba formas figūras jāpārklāj ar domino kauliņiem. Iespējamo pārklājumu skaits  ir skaitļa 2 pakāpe. Domino ir arī sastopami "bojāto šaha galdiņu" problēmās, kur, piemēram, izņemot šaha galdiņam divus pretējos stūrus, šaha galdiņš vairs nav pārklājams ar domino.

## Ārējās saites
Tīrānas šaurums

**Tīrānas šaurums** () ir 13 kilometrus plats jūras šaurums, kas savieno Akabas līci ziemeļos ar Sarkano jūru dienvidos un atdala Ēģiptes Sīnāja pussalu rietumos no Saūda Arābijas. Jūras šaurums nosaukts Tīrānas salas vārdā, kas atrodas šaurumā. Uz austrumiem no Tīrānas salas atrodās mazākā Sanafiras sala. Abas šīs salas pieder Saūda Arābijai. Kopš 1979. gadā noslēgtā Ēģiptes — Izraēlas miera līguma Tīrānas šaurumā tiek nodrošināta brīva kuģu kustība, ko monitorē starptautiski miera uzturēšanas spēki. Ir plāni par tilta būvēšanu šaurumā.

## Ārējās saites
Rombiskā kalanhoja

**Rombiskā kalanhoja** (*Kalanchoe rhombopilosa*) ir augu suga kalanhoju ģintī. Tā ir endēmiska un ir sastopama tikai Itampolo dienvidrietumos, Madagaskarā, un citviet pasaulē tiek audzēta kā telpaugs.

## Morfoloģija
Rombiskā kalanhoja ir mūžzaļš sukulents, kurš var sasniegt 30 cm augstumu. Tā lapas ir sulīgas un to virspusi klāj trausla vilna. Lapas ir sudrabaini zaļā krāsā ar brūniem plankumiem, un tās var sasniegt 3 cm garumu. Auga kāti parasti ir tievi, pārkoksnējušies, stāvi vai ložņājoši, un tos klāj gari, pūkaini matiņi.

Ziedēšanas sezona ir pavasarī. Ziedi ir nelieli, tie var būt dzeltenīgi, oranži vai rozā ar violetām līnijām.

## Atsauces

## Ārējās saites
Zamzams

**Zamzams** (arī **Zamzama aka**) () ir aka, kas atrodas Mekas Harāma mošejas kompleksā 20 metrus uz austrumiem no islāma svētākās vietas Kaabas. Akas dziļums ir 30 metri un tās ūdens lietošana ir svarīga hādža un umras sastāvdaļa.

Islāmā uzskata, ka Zamzams brīnumaini radies, kad Ībrahīma sieva Hādžara tuksnesī meklēja ūdeni savam dēlam Ismaīlam. Akas ūdens tiek pildīts pudelēs un izplatīts visā pasaulē.

## Ārējās saites
Skaistā hoija

**Skaistā hoija** (*Hoya bella*),  sarunvalodā saukta arī par **mazo vaskapuķi**, ir epifītiska augu suga hoiju ģintī. Dabā tā ir sastopama Austrālijā un Okeānijā, kā arī Āzijā, un mūsdienās bieži tiek audzēta kā dekoratīvs telpaugs.

## Morfoloģija
Skaistā hoija ir mūžzaļš, daudzgadīgs lakstaugs, kuram var attīstīties vairāki 30-40 cm gari zari, piešķirot augam nokarena krūma izskatu. Šim augam ir gaiši zaļas, nelielas, plānas, gareni ovālas lapas ar spiciem galiem. Tās uz zariem ir izvietotas simetriski, pa pāriem.

Ziedēšanas sezona ir vasarā. Ziedi ir vaskaini, balti ar rozā vidučiem, un ir sakārtoti nelielos, nokarenos ķekaros. Tie ir ļoti smaržīgi un var izdalīt nektāru.

Sakņu sistēma attiecībā pret augu ir niecīga.

## Izplatība
Skaistā hoija savvaļā aug kā epifīts uz kokiem. Tā ir sastopama klinšu nogāzēs mitros tropu mežos - Āzijā, Birmā, Austrālijā un Okeānijā, kā arī Indijas ziemeļaustrumos.

## Atsauces
Bobelinė

***Bobelinė*** ir Lietuvas dzērveņu uzlējums, ko kopš 1998. gada ražo A/S *Anykščių vynas* pēc lietuviešu ārsta Kaza Bobeļa izstrādātas receptes. Dzērienam ir 35% un 20% etilspirta saturs, un to pārdod 0,5 un 0,2 l pudelēs.

## Apbalvojumi
* Konkursa „Lietuvas gada izstrādājums 2008” (*Lietuvos metų gaminys 2008*) zelta (*Bobelinė* ar 20% etilspirta saturu)  un sudraba medaļa (*Bobelinė* ar 35% etilspirta saturu)
* Sanktpēterburgā notiekošās 1999. gada starptautiskās izstādes „Interdrink” zelta medaļa
* 1999. gada izstādes „Lietuviešu izlases prece” (*Rinkis prekę lietuvišką*) diploms

## Ārējās pēdiņas
* Dzēriena tīmekļa vietne
Airēšana 1900. gada vasaras olimpiskajās spēlēs — astoņnieki vīriešiem

**Astoņnieki vīriešiem (M8+)** bija viena no četrām olimpiskajām disciplīnām airēšanas sacensībās 1900. gada vasaras olimpiskajās spēlēs Parīzē. Sacensības tika aizvadītas 1900. gada 25. augustā (kvalifikācija) un 26. augustā (fināls). To norises vieta bija Sēnas upe, Parīzē, starp Kurbevuē un Aņēras tiltiem. Sacensībās startēja 5 airētāju komandas. Kopumā sacensībās piedalījās 46 sportisti no 5 valstīm.

Olimpisko zelta medaļu šajā disciplīnā izcīnīja ASV airēšanas komanda *Vesper Boat Club*, kuras sastāvā bija Harijs Debeks, Džeimss Džuvenals, Džons Ekslijs, Džons Geigers, Edvīns Hedlijs, Viljams Karrs, Rosko Lokvuds, Edvards Māršs un stūrmanis Lūiss Ābels. Sudraba medaļu ieguva Beļģijas airēšanas komanda *Royal Club Nautique de Gand*, kuru veidoja Žils De Bišops, Prospērs Brigemans, Oskars Desomvills, Moriss Hemelsūts, Oskars De Koks, Marsels van Krombrigs, Franks Odbergs, Moriss Verdonks un stūrmanis Alfrēds van Landegems. Savukārt bronzas medaļu ieguva Nīderlandes airēšanas komanda *Minerva Amsterdam*, kuru veidoja Fransuā Brants, Johanness van Deiks, Rūlofs Kleins, Rūrds Lēgstra, Valters Midelbergs, Hendriks Oferhauss, Valters Teisens, Henrikuss Tromps un stūrmanis Hermanuss Brokmans.

## Sacensību formāts
Astoņnieku disciplīnas airētāju komandas sastāvēja no astoņiem airētājiem un viena stūrmaņa, kopā 9 dalībniekiem. Sacensības sastāvēja no divām kārtām: kvalifikācijas (2 braucieni) un fināls.  Kvalifikācijas kārtā startēja 5 airētāju komandas, bet fināla kārtā — 4 komandas. Sacensību distances garums bija 1750 metri.

## Medaļu ieguvēji

## Rezultāti
*  — Kvalifikācija finālam

### Kvalifikācijas kārta
; 1. kvalifikācija

; 2. kvalifikācija

### Fināls

## Pārstāvētās valstis un sportisti
* 
Astoņnieku disciplīnā startēja 46 sportisti (5 komandas) no 5 valstīm. Visas valstis šajā disciplīnā bija pārstāvētas pirmo reizi.

* 
* 
* 
* 
* 

## Atsauces

## Ārējās saites
* Airēšana 1900. gada vasaras olimpiskajās spēlēs: astoņnieki vīriešiem (Sports Reference) 
* Airēšana 1900. gada vasaras olimpiskajās spēlēs: astoņnieki vīriešiem (''Olympedia'') 
* Airēšana 1900. gada vasaras olimpiskajās spēlēs: astoņnieki vīriešiem (''Olympics'') 
* De Wael, Herman. *Herman's Full Olympians*: "Rowing 1900".  Accessed 26 February 2006. Available electronically at  .
*
Patriarhu ala

**Patriarhu ala** (, ) ir alu komplekss Hebronas vecpilsētā, Rietumkrasta teritorijā. Tradīcija vēsta, ka alās ir apglabāti Vecās Derības pravieši Ābrams, Īzāks un Jēkabs, kā arī viņu sievas Sāra, Rebeka un Lia. Pēc ebreju tradīcijas alās ir apglabāti arī Ādams un Ieva. Alu komplekss jūdaismā ir otrā svarīgākā svētvieta pēc Tempļa kalna, tomēr tā ir svētvieta arī kristietībā un islāmā.

Hērods Lielais 1. gs p. m. ē. uz alām uzbūvēja celtni. Bizantijas valdīšanas laikā šeit tika ierīkota bazilika. Pēc tam, kad 7. gadsimtā Palestīnu iekaroja musulmaņi, tā tika pārvērsta par mošeju. Pēc krustnešu iekarojumiem 1110. gadā tā atkal bija baznīca līdz 1188. gadā teritoriju atkaroja Saladīns un celtni atkal pārvērta par mošeju. Pēc 1967. gada Sešu dienu kara, kad Izraēla okupēja Rietumkrastu, celtne tika sadalīta mošejā un sinagogā. 1994. gada 25. februārī mosejas daļā iebruka ebreju terorists, nogalinot 29 cilvēkus.

## Ārējās saites
Trimino

right|thumb|200x200px| Bez spoguļattēla un rotācijas simertrijas, pastāv tikai divu veidu trimino
thumb|Ar rotācijām, pastāv sešas trimino pozīcijas.
**Trimino** ir polimino, kurš sastāv no trīs vienības kvadrātiem, kuri ir savienoti gar malām. Bez rotācijām un spoguļattēla simetrijām, pastāv divi unikāli trimino. Ar rotācijām, pastāv sešas trimino pozīcijas, pagriežot trimino par 90, 180 un 270 grādiem.

Trimino ar visiem trīs kvadrātiem vienā līnijā sauc par "I" trimino. Izliektu trimino sauc par "L" trimino, vai "V" trimino.

## Sevis pārklāšana un Golomba trimino teorēma
thumb|250x250px| V-trimino sevis pārklāšanas animācija
Gan I-trimino, gan V-trimino var aizpildīt sevi, ja mazā trimino garums ir n un lielā trimino graums ir n^2 visiem n>1. Tas nozīmē, ka tie var sevi pārklāt. Šādu sevis pārklāšanu turpinot, tie var aizklāt plakni.

Iedvesmojoties no "šaha galdiņu" problēmām, Goloms izmantoja V-trimino sevis pārklāšanas spēju kā pamatu Goloma trimino teorēmai: noņemot jebkuru lauciņu no 2^n*2^n šaha galda, atlikušo galdiņu var pilnībā pārklāt ar V-trimino. Lai pierādītu problēmu ar matemātisko indukciju, jāsadala laukums vienādos 2^(n-1)*2^(n-1) kvadrātos, tādā veidā atdalot ceturtdaļu laukumu ar caurumu un atlikušās trīs ceturtdaļas veido lielu V-trimino. Lielo V-trimino var aizklāt ar iepriekš izskaidroto V-trimino īpašību un ceturtdaļas ar caurumu atrisinājums rodas vēlreiz izmantojot matemātisko indukciju līdz atrisinājumam. Turpretīm, ja būtu šāds šaha galdiņš jāaizklāj ar I-trimino, tas nebūtu vienmēr izdarāms.
Sekstamino

thumb|308x308px| Bez spoguļattēla un rotācijas simetrijas, pastāv 35 veidu sekstamino
**Sekstamino** jeb **6-mino** ir polimino, kurš sastāv no sešiem vienības kvadrātiem, kuri ir savienoti gar malām. Bez rotācijām un spoguļattēla simetrijām, pastāv 35 unikāli sekstamino. Ar rotācijām un spoguļattēliem, kopā pastāv 216 sekstamino pozīcijas.

## Simetrija
Attēlā parādīti visi 35 unikālie sekstamino, kas iekrāsoti atbilstoši to simetrijām:

* 20 pelēkajiem sekstamino nepiemīt simetrijas.
* 6 sarkanajiem sekstamino piemīt spoguļattēla simetrija.
* 2 zaļajiem sekstamino piemīt 45 grādu simetrijas ass.
* 5 zilajiem sekstamino piemīt rotācijas simetrija par 180 grādiem.
* 2 violētajiem sekstamino piemīt spoguļattēla simetrija un rotācijas simetrija pie 180 grādiem.

## Telpas un plaknes pārklāšana
Visi 35 sekstamino atbildst Konveja kritērijs, jeb visi sekstamino spēj pārklāt plakni.

Lai gan viena kopa ar 35 unikālie sekstamino aizņem 210 lauciņus, tos nevar ievietot taisntūrī. Šo var pierādīt ar paritātes un "šaha galdiņa" palīdzību. Izkrāsojot visus sekstamino, vienmēr nonāks pie rezultāta, ka abās krāsās tiks aizkrāsots pāra skaits rūtiņu, bet jebkuram taisnstūrim ar 210 lauciņiem būs 105 melni un 105 balti lauciņi, tādēļ taisnstūri ar 210 rūtiņām nevar aizkrāsot ar visiem 35 sekstamino.

## Kuba locījumi
[thumb|300x300px| Visi 11 veidi, kā atlocīt kuba [Skaldne|skaldnes.]]
Kubu var atlocīt tikai sekstamino, kurus var redzēt attēlā. Tie ir izkrāsoti pēc iepriekš minētajām simetrijām. Kuba locījums nevar sastāvēt nedz no O-tetromino, nedz I-pentamino, nedz U-pentamino, nedz V-pentamino.
Tetramino

thumb|200x200px| Bez spoguļattēla un rotācijas simertrijas, pastāv tikai piecu veidu tetramino.
**Tetramino** ir polimino, kurš sastāv no četriem vienības kvadrātiem, kuri ir savienoti gar malām. Bez rotācijām un spoguļattēla simetrijām, pastāv pieci unikāli tetramino. Ar rotācijām un spoguļattēliem, kopā pastāv 19 tetramino pozīcijas.

Tetramino guva slavu no videospēles "Tetris", kurā tetramino sauc par tetrimino. Tetramino, kuri novērojami spēlē, ir bez spoguļsimetrijas.
## Visi tetramino
Ir divi dažādi I-tetramino, četri J-tetramino, četri L-tetramino, viens O-tetramino, divi S-tetramino, četri T-tetramino un divi Z-tetramino, kopā 19 tetramino pozīcijas.

## Taisnstūra pārklāšana ar tetramino
thumb|Visi iespējamie tetramino

### Taisnstūra aizpildīšana ar vienu tetramino kopu
Viena kopa ar tetramino nevar ietilpt taisnstūrī. Šo var pierādīt aizkrāsojot figūras rūtiņas pēc šaha galda principa. 5x4 taisnstūrī šaha galdiņa nokrāsojumā būs 20 lauciņi, 10 gaiši un 10 tumši, bet pilna kopa ar tetramino aizklāj 11 tumšus un 9 gaišus lauciņus, jo T-tetramino aizkrāso 3 melnas un 1 gaišu rūtiņu.

### Taisnstūra aizpildīšana ar vienu tetramino kopu taisntūros ar izmaiņām
thumb|5 tetromino aizpilda 7 × 3 taisnstūri ar vienu caurumu.
Visi tetramino spēj ietilpt taisnstūros ar caurumiem:

* Visi 5 unikālie tetramino ir piemēroti 7 × 3 taisnstūrim ar vienu caurumu.
* Visi 7 unikālie + spoguļattēla tetramino ir piemēroti 6 × 5 taisnstūrim ar diviem vienādas "šaha krāsas" caurumiem.
* Visi 19 tetramino pozīcijas ir piemērotas 11 × 7 taisnstūrim ar vienu caurumu.thumb|7 tetramino aizpilda 5 x 6 taisnstūri ar diviem caurimiem.
Hērodions

**Hērodions** (, ) ir konusveida pakalns Rietumkrastā, 12 kilometrus uz dienvidiem no Jeruzalemes un 5 kilometrus uz dienvidaustrumiem no Betlēmes.

Pakalnā, kas ir augstākais paugurs apkaimē, no 23. līdz 15. gadam p.m.ē. tika uzcelta nocietināta pils, kas tiek uzskatīta par Hēroda Lielā kapa vietu. No 20. gadsimta vidus šeit tiek veikti arheoloģiskie izrakumi. 2007. gadā šeit tika atklātas kapenes, kuras varētu uzskatīt par Hēroda kapu.

## Ārējās saites
Džeimss Meisons (aktieris)

**Džeimss Nevils Meisons** (; dzimis , miris ) bija angļu aktieris.

Pirms pārcelšanās uz Holivudu, Meisons piedalījās vairākās veiksmīgās 40. gadu britu filmās, kā *[[The Seventh Veil]]* (1945), *[[The Wicked Lady]]* (1945) un *[[Odd Man Out]]* (1947).

Pazīstamākās filmas Holivudā, kurās Meisons piedalījās bija Džordža Kjūkora "Zvaigzne ir dzimusi" (*A Star Is Born*, 1954), Alfreda Hičkoka "Uz ziemeļiem caur ziemeļrietumiem" (1959), Stenlija Kubrika "Lolita" (1962), Vorena Bītija *[[Heaven Can Wait]]* (1978) un Sidnija Lūmeta "Spriedums" (1982). Piedalījies arī tādās filmās kā *[[The Reckless Moment]]* (1949), *[[The Desert Fox]]* (1951), "Jūlijs Cēzars" (*Julius Caesar*, 1953), "20 000 ljē pa jūras dzelmi" (*20,000 Leagues Under the Sea*, 1954), *[[Bigger Than Life]]* (1956), "Ceļojums uz Zemes centru" (*Journey to the Center of the Earth*, 1959), *[[Georgy Girl]]* (1966), *[[The Last of Sheila]]* (1973) un *[[The Boys from Brazil]]* (1978).

Par lomām filmās "Zvaigzne ir dzimusi", *Georgy Girl* un "Spriedums" Meisons tika nominēts Amerikas Kinoakadēmijas balvai, savukārt par filmu "Zvaigzne ir dzimusi" ieguvis Zelta globusa balvu.

## Ārējās saites
Svente (dabas parks)

**Dabas parks "Svente"** ir īpaši aizsargājama dabas teritorija Sēlijas dienvidu daļā ap Sventes ezeru Augšdaugavas novadā aizsargājamo ainavu apvidus "Augšzeme" teritorijā.

Dabas parks izveidots, lai aizsargātu izcili ainavisko ezeru, kas ir viens no dzidrākajiem Latvijā. Ezerā 3 mežiem klātas salas, kas ietilpst dabas liegumā Sventes ezera salas. Parka teritorijā bez ezera atrodas arī purvi un slīkšņas, melnalkšņu slapjie meži, no īpaši aizsargājamiem augiem — lielā raganzālīte, lēzeļa lipare, smaillapu glīvene, spilvainais ancītis un citas augu sugas.

## Ārējās saites
* Dabas aizsardzības pārvalde — "Svente"
Banda hoija

**Banda hoija** (*Hoya bandaensis*) ir epifītiska augu suga hoiju ģintī. Dabā tā ir sastopama tropu mežos Indonēzijā, Bandas salās, un mūsdienās bieži tiek audzēta kā dekoratīvs telpaugs.

## Morfoloģija
Banda hoija ir mūžzaļa, daudzgadīga liāna — vīteņaugs ar tumši zaļām, apaļām, spožām, ādainām lapām. Lapu mezglā parasti 2 — 3 lapas.

Ziedēšanas sezona ir pavasaris un vasara. Ziedi veidojas lapu mezglu vietās — tie izvietoti čemurā, krēmkrāsā, smaržīgi un izdala nektāru.

Augam ir raksturīga spēcīga un gara sakņu sistēma.

## Atsauces
Septamino

thumb|367x367px| Bez spoguļattēla un rotācijas simetrijas, pastāv 108 septamino
**Septamino** jeb **7-mino** ir polimino, kurš sastāv no septiņiem vienības kvadrātiem, kuri ir savienoti gar malām. Bez rotācijām un spoguļattēla simetrijām, pastāv 108 unikāli septamino. Saskaitot visas iespējamās pozīcijas iegūst 760 septamino pozīcijas.

## Simetrija
Attēlā parādīti visi 108 iespējamie sekstamino, kas iekrāsoti atbilstoši to simetrijām:

* 84 pelēkajiem septamino nepiemīt simetrijas.
* 9 sarkanajiem septamino piemīt spoguļattēla simetrija.
* 7 zaļajiem septamino piemīt 45 grādu simetrijas ass.
* 4 zilajiem septamino piemīt rotācijas simetrija pie 180 grādiem.
* 3 vijolētajiem septamino piemīt spoguļattēla simetrija un rotācijas simetrija pie 180 grādiem.
* 1 oranžajam septamino piemīt divas 45 grādu simetrijas asis.

## Telpas un laukuma pārklāšana
No 108 unikālajiem septamino, 101 atbilst Konveja kritērijam un 3 no atlikušajiem var savā starpā izveidot bez caurumiem un savienojamu visapkārt figūru, piepildot kritēriju. Līdz ar to, tikai 4 no septamīno nespēj aizpildīt plakni.

: none|thumb|400x400px| Visi septamino, kuri nespēja aizpildīt plakni, tostarp septamino ar caurumu.

Pilnā kopa ar septamino sastāv no 108 unikāliem septamino, aizņemot 756 lauciņus. Šī kopa nespēja aizklāt taisnstūri ar 756 lauciņiem. Pierādījums ir primitīvs, jo viens septamino izveido caurumu sevī. Ir arī neiespējami aizpildīt 757 lauciņu taisnstūri ar vienu caurumu, jo 757 ir pirmskaitlis(nevar izveidot taisnstūri, kas nav 1*757). Turpretīm kopa ar 107 unikāliem septamino, izņemot ārā septamino ar caurumu, var aizklāt 7*107 taisnstūri(749 rūtiņas).
Dženeta Lī

**Dženeta Lī** (, dzimusi , mirusi ) bija amerikāņu aktrise, dziedātāja, dejotāja un rakstniece.

Savu kinodebiju piedzīvojusi 1947. gadā ar filmu *[[The Romance of Rosy Ridge]]* (1947). 18 gadu vecumā parakstījusi līgumu ar *[[Metro-Goldwyn-Mayer]]*. 40. un 50. gados Lī piedalījās filmās *[[Act of Violence]]* (1948), "Mazās sievietes" (*Little Women*, 1949), *[[Angels in the Outfield]]* (1951), *[[Scaramouche]]* (1952), "Kailais piesis" (1953), ''Safari'' (1956) un "Ļaunuma pieskāriens" (1958).

Lī ir vislabāk pazīstama no Alfreda Hičkoka psiholoģiskā trillera "Psiho" (1960), par ko viņa saņēma Zelta globusa balvu un tika nominēta Amerikas Kinoakadēmijas balvai kategorijā labākā aktrise otrā plāna lomā. Vēlāk piedalījusies filmās "Mandžūru kandidāts" (1962), *[[Bye Bye Birdie]]* (1963), ''Harper'' (1966), *[[Night of the Lepus]]* (1972) un *[[Boardwalk]]* (1979). Ar savu meitu Džeimiju Lī Kērtisu piedalījusies šausmu filmās *[[The Fog]]* (1980) un *[[Halloween H20: 20 Years Later]]* (1998).

1951. gadā Lī apprecējās ar aktieri Toniju Kērtisu.

## Ārējās saites
Stilo kauja

thumb|Itālijas pussalas valstis ap 1000. gadu
**Stilo kauja** notika 982. gada 13. vai 14. jūlijā Kalabrijā, pie Krotones pilsētas starp Svētās Romas impērijas imperatora Oto II un viņa langobardu vasaļu karaspēku no vienas puses un Sicīlijas emīra Abulkasima karaspēku no otras puses. Kaujas sākumu zaudējušie musulmaņi pārgrupējās un smagi sakāva imperatora armiju.

976. gada pavasarī Abulkasims no Sicīlijas iebruka Bizantijas impērijas teritorijās mūsdienu Itālijas dienvidos. Viņš ieņēma Mesīnu un devās uz Apūliju, kur ieņēma Kozencu, izlaupīja apkārtni un atgriezās Sicīlijā. Pēc pāris mēnešiem Abulkasima spēki atkal iebruka Itālijā, iekarojot Taranto un citas reģiona pilsētas. Uz Sicīliju verdzībā tika aizvesti simtiem cilvēku. Galveno militāro pretestību šeit vadīja langobadu hercogs Pandulfs I, kas valdīja Kapujā, Benevento, Spoleto un Salerno. 981. gada martā Pandulfs I mira, un viņa daudzie dēli bija pārāk sašķelti, lai veiksmīgi pretotos musulmaņiem.

982. gada maijā Abulkasims atkal iebruka Itālijā, cerot dot prettriecienu reģionā ienākušajai imperatora Oto II armijai. Oto mērķis bija pilnībā savai varai pakļaut Itālijas dienvidu reģionus, padzenot no šejienes bizantiešus. Oto II armija aplenca vairākas pilsētas un devās dziļāk Kalabrijā. Netālu no Rosano pilsētas Abulkasima izlūki sastapās ar imperatora armiju. Saprotot tās pārspēku, Abulkasims centās ātri atgriezties Sicīlijā. Pie Kapo Kolonnas abas armijas tomēr sastapās. Imperatora bruņotajai kavalērijai sākumā izdevās gūt panākumus, kaujā krita Abulkasims, taču daļa musulmaņu armijas, ko veidoja ap 5000 kareivju un kavalēristu, pārgrupējās un deva prettriecienu imperatora armijai, to smagi sakaujot. Kaujā krita ap 4000 imperatora armijas kareivju un augstmaņu. Otto II izdevās izglābties tikai peldus, bēgot uz bizantiešu tirgoņu kuģi, kas viņu nogādāja drošībā. 982. gada 12. novembrī Oto II beidzot sasniedza Romu.

Ziņas par smago sakāvi sasniedza impērijas tālākos reģionus. Dāņi un Baltijas piekrastē dzīvojošie vendu slāvi sadumpojās un atbrīvojās no impērijas varas.
## Literatūra
* Dirk Alvermann. *La Battaglia di Ottone II contro i Saraceni nel 982.* In: *Archivio storico per la Calabria e la Lucania* 62 (1995), S. 115–130. 
* Jacek Banaszkiewicz: *Ein Ritter flieht oder wie Kaiser Otto II. sich vom Schlachtfeld bei Cotrone rettete.* In: *[[Frühmittelalterliche Studien]]* 40 (2006), S. 145–165.
* Hubertus Seibert: *Eines großen Vaters glückloser Sohn? Die neue Politik Ottos II.* In: Bernd Schneidmüller, Stefan Weinfurter (Hrsg.): *Ottonische Neuanfänge. Symposium zur Ausstellung „Otto der Große, Magdeburg und Europa“.* Von Zabern, Mainz 2001, S. 293–320, hier: S. 310f. (mit zahlreichen weiteren Quellen- und Literaturangaben)

## Ārējās saites
Gaļīgā hoija

**Gaļīgā hoija** (*Hoya carnosa*), sarunvalodā saukta arī par **vaskapuķi** un **porcelāna puķi**, ir epifītiska augu suga hoiju ģintī. Dabā tā ir sastopama Austrumāzijā un Austrālijā. Mūsdienās bieži tiek audzēta kā telpaugs tās vaskaino lapu un saldi smaržojošo ziedu dēļ.

Gaļīgā hoija ir kultivēta jau vairāk nekā 200 gadus, tai ir radītas vairākas šķirnes, kas atšķiras gan pēc lapotnes formas, gan ziedu krāsas.

## Morfoloģija
Gaļīgā hoija ir mūžzaļš, daudzgadīgs lakstaugs, kuram var attīstīties vairāki gludi, pelēcīgi, kāpelējoši vai nokareni zari. Šim augam ir tumši zaļas, ovālas, garenas vai sirds formas lapas, lai gan lapu krāsa un forma ir atkarīgas no šķirnes. Lapas ir nedaudz sulīgas, biezas un to virspuse ir vaskaina. Tās (parasti) uz zariem ir izvietotas simetriski, pa pāriem.

Ziedkopu veido čemurs ar vairākiem vaskainiem baltiem vai rozā zvaigžņu formas ziediem, kuru virspusi klāj nelieli matiņi.

## Šķirnes
Gaļīgajai hoijai ir sastopamas daudzas šķirnes, piemēram:

* Trīskrāsu (*tricolor) —* pazīstama arī kā *Krimson Princess* — lapām raksturīgs krēmkrāsas viducis,
* *Albomarginata —* pazīstama arī kā *Krimson Queen* — lapām raksturīgas baltas malas,
* *Compacta —* raksturīgas saliekušās un saskrullējušās lapas un rozā ziedi (var būt krustota ar *Tricolor* un A*lbomarginata* šķirnēm),
* *Rubra* — raksturīgi tumši violeti ziedi.

## Galerija

Attēls:毬蘭 Hoya carnosa 'Brazil' -香港青松觀蘭花展 Tuen Mun, Hong Kong- (33995889270).jpg|Šķirnes "*Brazil*" zieds
Attēls:Hoya carnosa - Marie Selby Botanical Gardens - Sarasota, Florida - DSC01027.jpg|Šķirne "*Tricolor*" 
Attēls:Hoya carnosa 15zz.jpg|Šķirne "*Compacta x Albomarginata*" jeb "*Regalis*" 
Attēls:Hoya carnosa2.jpeg|Šķirnes "*Compacta*" zieds


## Atsauces


## Ārējās saites
Oktamino

thumb|400x400px|Bez spoguļattēla un rotācijas simetrijas, pastāv 369 unikāli oktamino
**Oktamino** jeb **8-mino** ir polimino, kurš sastāv no astoņiem vienības kvadrātiem, kuri ir savienoti gar malām. Bez rotācijām un spoguļattēla simetrijām, pastāv 369 unikāli oktamino. Ar rotācijām un spoguļattēliem, kopā pastāv 2725 oktamino pozīcijas.

## Simetrija
Attēlā parādīti visi 369 unikālie oktamino, kas iekrāsoti atbilstoši to simetrijām:

* 316 pelēkajiem oktamino nepiemīt simetrijas.
* 23 sarkanajiem oktamino piemīt spoguļattēla simetrija.
* 5 zaļajiem oktamino piemīt 45 grādu simetrijas ass.
* 18 zilajiem oktamino piemīt simetrija pie 180 grādiem.
* 1 dzeltenajam oktamino piemīt simetrija pie 90, 180, 270 grādiem.
* 4 violetajiem oktamino piemīt spoguļattēla simetrija un rotācijas simetrija pie 180 grādiem.
* 1 oranžajam oktamino piemīt divas 45 grādu simetrijas.
* 1 jūras zilajam oktamino piemīt visas simetrijas.

Oktamino kopā ir mazākā polimino kopa, kurā izpildās visas astoņas figūras iespējamās simetrijas. Nākamā kopa ar šādu figūru kopu ir dodekamino kopa, jeb 12-mino polimino kopa.

## Telpas un laukuma pārklāšana
No 369 unikālajiem oktamino, 320 atbilst Konveja kritērijiem un 23 vēl savā starpā var izveidot figūru bez caurumiem un savienojumu visapkārt. Līdz ar to pārējie 26 oktamino (tostarp 6 oktamino ar tukšumiem) nespēj pārklāt plakni.

Tā kā sešiem unikālajiem oktamīno veido tukšumu ap sevi, ir primitīvi pierādīt, ka pilna kopa ar visiem unikālajiem oktamino nespēj pārklāt taisnstūri ar to aizpildīto rūtiņu skaitu.
ZeniMax Media

***ZeniMax Media Inc.*** ir amerikāņu videospēļu pārvaldītājsabiedrība, kas dibināta 1999. gadā Rokvilā, Mērilendas štatā.

Uzņēmums pieder izdevējam *[[Bethesda Softworks]]* un tā izstrādes nodaļai *[[Bethesda Game Studios]]* (*[[The Elder Scrolls]]*, *[[Fallout (spēļu sērija)|Fallout]]* un *[[Starfield]]*). Tajā ietilpst izstrādātāji *[[id Software]]* (*[[Doom (franšīze)|Doom]]*, *[[Quake (spēļu sērija)|Quake]]* un *[[Rage (spēļu sērija)|Rage]]* sērijas), *Arkane Studios*, *MachineGames*, *Tango Gameworks*, *Alpha Dog Games*, *Roundhouse Studios* un *ZeniMax Online Studios*.

2021. gada martā *[[Microsoft]]* iegādājās *ZeniMax Media* un tā kļuva par daļu no *[[Xbox Game Studios]]*.

## Atsauces

## Ārējās saites
* Oficiālā mājaslapa
Čūsku hoija

**Čūsku hoija** (*Hoya serpens*) ir epifītiska augu suga hoiju ģintī. Savvaļā tā ir sastopama mitros tropu mežos, uz augsnes un klinšu spraugās Himalajos, Indijā un Ķīnā. Mūsdienās bieži tiek audzēta kā dekoratīvs telpaugs.

## Morfoloģija
Čūsku hoija ir mūžzaļš, daudzgadīgs, rāpojošs lakstaugs, kuram var attīstīties vairāki 20–30 cm gari zari. Šim augam ir nelielas (1,5 – 2 cm garas) apaļas, pelēkzaļas lapas.

Ziedēšanas sezona ir pavasarī. Ziedi ir vaskaini, gaiši zaļgani, sakārtoti nelielos, nokarenos ķekaros.  Tie ir ļoti aromātiski un var izdalīt nektāru.
left|thumb|Čūsku hoijas ziedi

## Atsauces
Sventes ezera salas

**Sventes ezera salas** ir dabas liegums, kas sastāv no Sventes ezera salām Augšdaugavas novada Sventes pagastā. Ietilpst dabas parka Svente teritorijā.

Lieguma teritorija ir četras ezera salas. Lielākā no tām ir 1,7 ha lielā Višķu sala. Salās dominē jaukti platlapju: melnalkšņu-bērzu-apšu meži.

## Ārējās saites
* Dabas aizsardzības pārvalde — "Sventes ezera salas"
Sasaļu mežs

**Sasaļu mežs** ir dabas liegums ap Sasaļu ezeru Augšdaugavas novada Sventes pagastā uz ziemeļiem no Skrudalienas.

Dabas liegums izveidots, lai saglabātu ainaviski vērtīgas mežu audzes (sils, mētrājs, damaksnis). Bez Sasaļu ezera liegumā atrodas sufozijas tipa ezers — Melnais ezers. Konstatētas aizsargājams putnu sugas — niedru lija, mežirbe, baltmugurdzenis, melnā un pelēkā dzilna un citas.

## Ārējās saites
* Dabas aizsardzības pārvalde — "Sasaļu mežs"
Hoijas

**Hoijas** (*Hoya*), pazīstamas arī kā **vaskapuķes** un **porcelāna puķes**, ir Oleandru dzimtas ģints, kurā ietilpst vairāk nekā 500 tropisku augu sugu.

Savvaļā tās ir sastopamas Āzijā, tostarp, Filipīnās, Indijā, Taizemē, Malaizijā, Vjetnamā, Bangladešā, Indonēzijā, Polinēzijā, Jaungvinejā, kā arī daudzas sugas ir atrodamas Austrālijā.

## Morfoloģija
Hoijas ir mūžzaļi, daudzgadīgi vīteņaugi, liānas vai (retāk) krūmi. Tās bieži ir epifīti un aug uz koku stumbriem, dažas sugas noklāj zemi, retāk — aug uz klintīm. Šie augi rāpjas, savijoties vai izmantojot ložņājošas saknes.

Lielākas sugas var sasniegt pat 18 m augstumu, ložņājot pa stumbriem.

Lapas ir veselas, izkārtotas pretēji, parasti biezas. Atkarībā no sugas lapām var būt dažādas īpašības — tās var būt gludas, matainas vai samtainas, var būt izteikts dzīslojums, dažām sugām uz lapām var izpausties nelieli, neregulāri sudraba plankumi.

Ziedi parasti ir vairāki un izkārtoti čemurā (piemēram, gaļīgajai hoijai), bet ne vienmēr (*Hoya retusa*). Tiem mēdz būt salds, spēcīgs aromāts, un vairums sugu ziedēšanas laikā izdala nektāru.

## Sugas
Ģintī ir klasificētas vairāk nekā 500 sugas, tostarp:

* Banda hoija (*Hoya bandaensis*) Schltr.
* Čūsku hoija (*Hoya serpens*) Hook.f.
* Daudzziedu hoija (*Hoya multiflora*) Blume
* Gaļīgā hoija (*Hoya carnosa*) (L.f.) R.Br.
* Skaistā hoija (*Hoya bella*) Hook.
* *Hoya archboldiana* C.Norman
* *Hoya australis* R.Br. ex J.Traill
* *Hoya bhutanica* Grierson & D.G.Long
* *Hoya bilobata* Schltr.
* *Hoya callistophylla* T.Green
* *Hoya cinnamomifolia <small>Hook.</small>
* *Hoya densifolia* <small>Turcz.</small>
* *Hoya diversifolia* <small>Blume</small>
* *Hoya imbricata* <small>Decne.</small>
* *Hoya kentiana* <small>C.M.Burton</small>
* *Hoya kerrii* <small>Craib</small>
* *Hoya lanceolata Wall. ex D.Don
* *Hoya linearis* Wall. ex D.Don
* *Hoya macgillivrayi* F.M.Bailey
* *Hoya macrophylla* Blume
* *Hoya microphylla* Schltr.
* *Hoya megalaster <small>Warb. ex K.Schum. & Lauterb.</small>
* *Hoya obovata* <small>Decne.</small>
* *Hoya obscura* <small>Elmer ex C.M.Burton</small>
* *Hoya polyneura* <small>Hook.f.</small>
* *Hoya pubicalyx* <small>Merr.</small>
* *Hoya retusa* <small>Dalzell</small>
* *Hoya siamica* <small>Craib</small>
* *Hoya tarikuensis* <small>Rodda & Simonsson</small>
* *Hoya tauensis* <small>Kloppenb.</small>

== Galerija ==
<gallery mode="nolines" widths="140">
Attēls:Hoya compacta 14.JPG|*Hoya carnosa "Compacta"*
Attēls:斷葉毬蘭 Hoya retusa -香港公園 Hong Kong Park- (37280440111).jpg|*Hoya retusa*
Attēls:Hoya pachyclada potted.jpg|*Hoya pachyclada*
Attēls:Hoya multiflora1SCZO.jpg|*Hoya multiflora*
Attēls:Hoya wayetii (3610163309).jpg|*Hoya wayetii*
Attēls:Hoya carnosa 16zz.jpg|*Hoya carnosa''


## Atsauces
Bots (nozīmju atdalīšana)

**Bots** var būt:

* Mārtiņš Bots — latviešu kamaniņu braucējs,
* Robotprogrammatūra, pazīstama arī kā *bots* — programmatūras veids, kas automātiski izpilda uzdevumus (skriptus) internetā.
Roberts Plūme (kamaniņu braucējs)

**Roberts Plūme** (dzimis  Rīgā) ir latviešu kamaniņu braucējs. Startē divnieku sacensībās kopā ar Mārtiņu Botu. Olimpiskās bronzas medaļas ieguvējs stafetē  Pekinā.

## Karjera
Starptautiskās jauniešu sacensībās sāka piedalīties 2014. gadā, sākotnēji startējot vieninieku sacensībās. 2016. gadā pārgāja uz divniekiem, sākot startēt kopā ar M. Botu. Nāciju kausa sacensībās sāka piedalīties 2017.—2018. gada sezonā. Pasaules kausā debitēja  ar 8. vietu divnieku pamatsacensībās. Tajā pašā posmā komandu stafetē tika iegūta 4. vieta. Pirmo reizi vietu uz goda pjedestāla PK sacensībās izcīnīja  Siguldas trasē, ieņemot 3. vietu. Tas vienlaikus bija arī Eiropas čempionāts, kurā arī tika izcīnīta bronzas medaļa. 2021. gada Pasaules čempionātā Kēnigszē trasē sprinta sacensībās ieguva 11. vietu, bet divnieku pamatsacensībās ierindojās 12. vietā, kas U-23 kategorijā deva bronzas godalgu. Pirmo uzvaru PK posmā izcīnīja  Sanktmoricā. 2020.—2021. gada sezonas PK kopvērtējumā ieguva 8. vietu.

2022. gada Eiropas čempionātā, kas risinājās Sanktmoricas trasē, kopā ar M. Botu vēlreiz izcīnīja bronzas medaļu. 2021.—2022. gada sezonu noslēdza 8. vietā. Komandu stafetē kopā ar Kristeru Aparjodu un Elīnu Ievu Vītolu tika izcīnīta Eiropas čempionāta zelta godalga.  Pekinā divnieku sacensībās kopā ar M. Botu ieņēma 4. vietu. Komandu stafetē, kurā startēja arī K. Aparjods un Elīza Tīruma, izcīnīja bronzas medaļu.

 Pasaules kausa posmā Siguldā, labojot trases rekordu, otro reizi karjerā uzvarēja divnieku sacensībās. Arī komandu stafetē tajā pašā posmā tika gūta uzvara. Nākamajā posmā, kas arī norisinājās Siguldas trasē un vienlaikus bija Eiropas čempionāts, divnieks Bots/Plūme izcīnīja sudraba medaļas. Komandu stafetē, startējot tādā pašā sastāvā kā pirms gada, atkārtoti kļuva par Eiropas čempionu. 2023. gada Pasaules čempionātā Oberhofā ieņēma ceturto vietu sprintā un piekto vietu divnieku pamatsacensībās, bet stafetē, kurā startēja arī Kendija un Kristers Aparjodi, izcīnīja bronzas medaļu.

## Atsauces

## Ārējās saites
Griepciems

**Griepciems** ir ciems Tukuma novada Kandavas pagastā. Atrodas pagasta ziemeļrietumu  daļā.

Apdzīvotā vieta atrodas nomaļus no valsts autoceļiem.

## Atsauces
Kurzemnieki

**Kurzemnieki** ir ciems Tukuma novada Kandavas pagastā. Atrodas pagasta ziemeļu daļā.

Apdzīvotā vieta atrodas pie autoceļa P130. Ciems daļēji atrodas Abavas senlejas teritorijā.

## Atsauces
Daudzziedu hoija

**Daudzziedu hoija** (*Hoya multiflora*) ir tropisku augu suga hoiju ģintī. Dabā tā ir sastopama Indonēzijā, Sulavesi. Mūsdienās bieži tiek audzēta kā telpaugs.

Tas ir daudzgadīgs, mūžzaļš augs, kas var sasniegt 50 cm augstumu. Ziedi var izdalīt nektāru.

## Atsauces